|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Lietuvos NNVBO platformos logotipas**Nacionalinė nevyriausybinių vystomojo bendradarbiavimo organizacijų platforma (VB Platforma)** – tai vystomojo bendradarbiavimo srityje dirbančias organizacijas iš Lietuvos vienijanti asociacija. Šiuo metu VB Platforma vienija 20 narių - organizacijų, dirbančių vystomojo bendradarbiavimo (VB), globalaus švietimo, darnaus vystymosi tikslų (DVT), humanitarinio veiksmo srityje. VB Platforma įsteigta 2007 m. kovo 29 d.

Tikslai
-------

* Atviros, pilietiškos ir demokratiškos Lietuvos visuomenės ugdymas;
* Galimybių Lietuvos NVO dalyvauti tarptautinėje vystomojo bendradarbiavimo veikloje didinimas;
* VB Platformos narių žinių, gebėjimų ir bendradarbiavimo stiprinimas;
* VB Platformos atstovavimas Lietuvoje, Europos Sąjungoje, kitose tarptautinėse organizacijose;
* Aktyvus dalyvavimas formuojant ir įgyvendinant ES ir Lietuvos Vystomojo bendradarbiavimo politiką.

Narių kompetencijos
-------------------

* Demokratijos plėtra
* Socialinė politika
* Švietimas
* Lygios galimybės
* Sveikatos apsauga
* Maisto sauga
* Vaikų teisės
* Darni plėtra
* NVO teisė
* Migracija
* Humanitarinė pagalba
* Etiška komunikacija
* Mažumos ir socialiniai pažeidžiamos grupės

Veikla
------

VB Platforma dirba tam, kad Lietuvoje stiprėtų įvairioms kultūroms atvira, pilietiška ir demokratiška visuomenė, būtų išplėstos galimybės Lietuvos NVO dalyvauti nacionalinėse ir tarptautinėse vystomojo bendradarbiavimo veiklose, būtų ugdomi jų gebėjimai, kompetencijos ir įgūdžiai. Stipriname NVO tinklaveiką, tarptautines partnerystes, vykdome stebėseną ir advokaciją, prisidedame prie politikos formavimo, gerųjų patirčių dalinimosi ir tarp-sektorinių veiklų siekiant visapusiškai stiprinti darną.

Veiklos sritys
--------------

VB Platforma siekia aktyviai dalyvauti formuojant ir įgyvendinant vystomojo bendradarbiavimo politiką Lietuvoje ir Europos Sąjungoje, stiprinti VB srityje dirbančių organizacijų gebėjimus bei kompetencijas, atstovauti savo narėms Europos Sąjungos ir Lietuvos institucijose, formuoti viešąją nuomonę apie vystomąjį bendradarbiavimą rengiant visuomenės informavimo ir švietimo kampanijas. Lietuvai tapus ES nare ir šalimi – donore, atsirado būtinybė Lietuvai dalyvauti tarptautinėje vystomojo bendradarbiavimo politikoje, kuria, bendradarbiaujant išsivysčiusioms ir besivystančioms šalims, siekiama sukurti teisingą ir tvarų pasaulį, kuriame kiekvienas žmogus gali realizuoti savo teises ir gyventi orų gyvenimą neskurstant. VB Platforma aktyviai dalyvauja Europos pagalbos ir plėtros nevyriausybinių organizacijų konfederacijos CONCORD veikloje bei bendradarbiauja su Airijos, Suomijos, Baltijos šalių NNVBO platformomis

Duomenų bazė
------------

2013 metų pabaigoje Nacionalinė nevyriausybinių vystomojo bendradarbiavimo organizacijų platforma pristatė pirmąją duomenų bazę, kurioje bus kaupiama visa informacija apie Lietuvos nevyriausybinių organizacijų (NVO) vykdomus vystomojo bendradarbiavimo projektus. Elektroninė duomenų bazė anglų kalba prieinama platformos tinklapyje. Lietuvos NVO atvira ir nuolat atnaujinama duomenų bazė yra skirta partnerių bei donorų paieškai, patirties keitimuisi, bendrų projektų ir programų idėjų vystymui.

Atstovavimas Lietuvai globaliuose tinkluose, organizacijose ir iniciatyvose
---------------------------------------------------------------------------

VB Platforma atstovauja Lietuvai šiuose globaliuose tinkluose, organizacijose ir iniciatyvose:

FORUS - pasaulinis 69 nacionalinių NVO platformų ir 7 regioninių koalicijų iš 5 žemynų tinklas. VB Platforma atstovauja ir reprezentuoja Lietuvą. 

CONCORD - Europos pagalbos ir plėtros nevyriausybinių organizacijų konfederacija (narystės klausimas laikinai svarstomas)

CIVICUS - tarptautinė ne pelno organizacija, apibūdinanti save kaip „visuotinį aljansą, skirtą stiprinti piliečių veiksmus ir pilietinę visuomenę visame pasaulyje". VB Platforma yra pilnateisė, balsavimo teisę turinti narė. 

CONCORD AidWatch - stebi paramos išlaidas ir formuoja rekomendacijas atsižvelgiant į ES valstybių narių ir Europos Komisijos teikiamos paramos kokybę ir kiekybę. VB Platforma dalinai prisideda prie Lietuvos AidWatch ataskaitos rengimo. 

SDG Watch Europe - tarpsektorinis Europos NVO aljansas, siekiantis užtikrinti vietinių vyriausybių 2030 Darnaus vystymosi darbotvarkės įgyvendinimą. VB Platforma atstovauja ir reprezentuoja Lietuvą. 

GCAP (Global Call to Action Against Poverty) - virš 11 000 pilietinių organizacijų vienijantis tinklas, siekiantis spręsti institucijų ir procesų sąlygojamas skurdo ir nelygybės pasaulyje problemas. VB Platforma atstovauja ir reprezentuoja Lietuvą. 

Anna Lindh Foundation - siekiantis skatinti kultūrų ir pilietinės visuomenės dialogą didėjančio nepasitikėjimo ir poliarizacijos akivaizdoje. VB Platforma oficialiai dalyvauja fondo veikloje.

Atstovavimas Lietuvoje
----------------------

VB Platformos atstovavimas Lietuvoje:

Nacionalinė NVO koalicija - koalicijos tikslas yra veikti kartu ir bendradarbiauti siekiant stiprinti NVO sektorių, stiprinti pilietinę visuomenę. VB Platforma oficialiai atstovauja VB sritį. 

Anna Lindh fondas Lietuvoje - VB Platforma dalyvauja ir prisideda prie fondo veiklos.

Lietuvos Respublikos užsienio reikalų ministerijos Vystomojo bendradarbiavimo komisijos narė. 

Darnaus vystymosi tikslų ekspertų tinklas - VB Platforma yra tinklo bendra įkūrėja, narė ir laikinai koordinuoja tarp sektorinio tinklo veiklas. 

Lietuvos Respublikos aplinkos apsaugos ministerijos Jungtinių tautų darnaus vystymosi darbotvarkės iki 2030 metų įgyvendinimui Lietuvoje darbo grupė - narė. 

Lietuvos Respublikos socialinės apsaugos ir darbo ministerijos koordinuojamos Nevyriausybinių organizacijų tarybos narė.

Lietuvos Respublikos užsienio reikalų ministerijos Jungtinių tautų saugumo tarybos rezoliucijos Nr. 1325 darbo grupės narė.

Kita veikla
-----------

Lietuvos NVBO platforma taip pat aktyviai dalyvauja vystomojo švietimo politikos formavimo procesuose. Organizacija, bendradarbiaudama su kino festivalio „Nepatogus kinas" organizatoriais, 2013 metais pristatė filmų ciklą, skirtą besivystančių šalių problemoms aptarti, organizuoja filmų peržiūras Lietuvos regionuose. Nacionalinė nevyriausybinių vystomojo bendradarbiavimo organizacijų platforma taip pat buvo aktyvi valstybės partnerė Lietuvos pirmininkavimo Europos Sąjungos Tarybai laikotarpiu.

Nuorodos
--------

* Tinklalapis
* 
* 
* 
* 
* 
*